तेलंगाना के एक स्‍कूल में बच्‍चों से जबरन मजदूरी कराए जाने का मामला सामने आया है। रंगा रेड्डी जिले के एक स्‍कूल में हेडमास्‍टर ने कथित तौर पर बच्‍चों से एक दीवार को पहले तुड़वाया, उसके बाद फिर से दीवार खड़ी करवाई। बलाला हक्‍कुला संगम एनजीओ के अध्‍यक्ष अच्‍युता राव ने एएनआई से कहा, ”पढ़ने की बजाय उसने (हेडमास्‍टर) बच्‍चों से मजदूरों की तरह काम करवा कर अहाते की दीवार फिर से बनवाई।” राव के मुताबिक उन्‍होंने कलक्‍टर को शिकायत की है और हेडमास्‍टर के खिलाफ कार्रवाई करने को कहा है। राव ने कहा, ”उसे (हेडमास्‍टर) सस्‍पेंड किया ही जाना चाहिए, आपराधिक मामला दर्ज होना चाहिए।”